CELEX: C2007/315/04
Language: et
Date: 2007-12-22 00:00:00
Title: Kohtuasi C-334/04: Euroopa Kohtu (teine koda) 25. oktoobri 2007 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 79/409/EMÜ — I lisa — Loodusliku linnustiku kaitse — Erikaitsealad — IBA 2000 — Väärtus — Andmete kvaliteet — Kriteeriumid — Kaalutlusruum — Ilmselgelt ebapiisav klassifitseerimine — Märgalad)

22.12.2007   
            
            
               ET
            
            
               Euroopa Liidu Teataja
            
            
               C 315/3
            
         Euroopa Kohtu (teine koda) 25. oktoobri 2007. aasta otsus — Euroopa Ühenduste Komisjon versus Kreeka Vabariik
   (Kohtuasi C-334/04) (1)
   
   (Liikmesriigi kohustuste rikkumine - Direktiiv 79/409/EMÜ - I lisa - Loodusliku linnustiku kaitse - Erikaitsealad - IBA 2000 - Väärtus - Andmete kvaliteet - Kriteeriumid - Kaalutlusruum - Ilmselgelt ebapiisav klassifitseerimine - Märgalad)
   (2007/C 315/04)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja M. van Beek)
   
      Kostja: Kreeka Vabariik (esindaja: E. Skandalou)
   
      Kostja toetuseks menetlusse astujad: Hispaania Kuningriik, esindaja: (N. Díaz Abad), Prantsuse Vabariik (esindajad: G. de Bergues ja C. Jurgensen-Mercier), Portugali Vabariik (esindajad: L. Fernandes ja M. Lois), Soome Vabariik (esindaja: T. Pynnä)
   Kohtuasja ese
   Liikmesriigi kohustuste rikkumine — Nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta ettenähtud tähtajal ülevõtmata jätmine — Direktiivi erikaitsealade määramist käsitleva artikli 4 täitmata jätmine — Kreekas määratud alade ebapiisav arv
   Resolutiivosa
   
               1.
            
            
               Kuna Kreeka Vabariik on
               
                           —
                        
                        
                           klassifitseerinud erikaitsealadena nii arvult kui kogupindalalt ilmselgelt vähem piirkondi, kui on nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta, muudetud eelkõige komisjoni 29. juuli 1997. aasta direktiiviga 97/49/EÜ, artikli 4 lõigete 1 ja 2 mõttes erikaitsealadena klassifitseerimise nõuetele vastavaid alasid;
                        
                     
                           —
                        
                        
                           on jätnud määramata erikaitseala punapugu-puukoristaja (Sitta krueperi) kaitseks ja
                        
                     
                           —
                        
                        
                           on klassifitseerinud erikaitsealadena piirkonnad, kus karikormoran (Phalacrocorax aristotelis desmarestii), habekotkas (Gypætus barbatus), raisakotkas (Ægypius monachus), väike-konnakotkas (Aquila pomarina), kääpakotkas (Aquila heliaca), stepiviu (Buteo rufinus), haugaskotkas (Hieraætus fasciatus), stepi-tuuletallaja (Falco naumanni), vahemere pistrik (Falco eleonoræ), kõnnupistrik (Falco biarmicus) ja türgi tsiitsitaja (Emberiza cineracea) ei ole piisavalt arvukad,
                        
                     siis on Kreeka Vabariik rikkunud direktiivi 79/409, muudetud direktiiviga 97/49, artikli 4 lõigetest 1 ja 2 tulenevaid kohustusi.
            
         
               2.
            
            
               Jätta ülejäänud osas hagi rahuldamata.
            
         
               3.
            
            
               Mõista kohtukulud välja Kreeka Vabariigilt.
            
         
               4.
            
            
               Hispaania Kuningriik, Prantsuse Vabariik, Portugali Vabariik ja Soome Vabariik kannavad oma kohtukulud ise.
            
         
      (1)  ELT C 239, 25.9.2004.